Ribe Stifts Adresseaviser, 1840-10-20
Tirsdagen den 20de October 1840, Man seer i Major Magens's til Hs. Majest. Kongen indgivne Klageskrift først fremstillet Sammenhængen med den Saggivelse for Høiesteret, som denne Domstol i sin navnkundige Dom af 19de April f. A. characteriserede som ubeføiet, og hvorved Klageren saa meget mere har lidt, som der ikke under hans Suspension tillagdes ham saastor Deel af Embedsindtægterne, som han formener at have havt Krav paa. Det meest Paafaldende i hiin Sag er udentvivl, at der paa St. Jan har været holdet en Vinkelret, som har givet sig af med at optage Forhører, hvis Jndhold siden er afbenyttet imod Klageren, og at det ikke sees, at de Jndivider, som have tilladt sig slige Misbrug, siden ere dragne til Ansvar derfor. - Klageren henfører denne Fremgangsmaade til Generalgouverneurens personlige Stemning imod ham, og andrager flere Tilfælde, hvori samme skal have viist sig uden gyldig Anledning. Jsærdeeleshed besværer Major Magens sig over, at Gouverneuren, skal have skildret hans Characteer meget ufordeelagtigt for vor afdøde Konge, og have foranlediget, at Klageren i sin Tid blev forflyttet til St. Jan imod sit Ønske, fra St. Thomas, hvor han var constitueret Medlem af det Kongelige Raad, og dermed forenede flere Embeder, af større Jndtægter, end han ved Forflyttelsen opnaaede. - Man seer af Klageskriftet, at Major Magens allerede i 1829. vilde have fremtraadt med Klage over Generalgouverneur Scholten for at have truet ham officiel med Suspension. Men Klageren siger, at Gouverneuren ved et Misgreb af sin Magt bevirkede, at dette Forsæt opgaves. Jmidlertid sees, at et andet Forsæt og at indbringe en af Generalgouverneuren imod de af Major Magens fulgte Anskuelser, afgjort Sag til Collegialafgjørelse, blev opgivet efter Medvirkning af Klagerens siden afdøde Broder. - En anden Sag, hvori væsentlig Dissents har fundet Sted imellem Majoren som constitueret Raad og Generalgouverneuren. sees at have angaaet Passeligheden af at lade optage i St. Thomæ Avis en udenlandsk Efterretning, der indeholdt Sigtelser imod den hollandske Gouverneur paa St. Enstatius. Major Magens understøtter sin Menings Rigtighed ved Beretning om Sagens senere Udfald, den hollandske Gouverneurs Afsættelse. - En anden Dissents hidrørte fra Raadets Vægring imod at anvise paa Landkassen en Regning, hvorpaa Gouverneur Søbøkker havde tegnet Ordet "Passerer; til hvilken Vægring Major Magens formener, at Raadet havde god Hjemmel i sin Ansvarlighed for Udgifters Legalitet, da hiin Udgift var ny og usædvanlig. Jmidlertid bifaldt Generalgouverneur v. Scholten den af Gouverneur Søbøkker fremsatte Besværing over Raadets Forhold, og yttrede sig især skarpt over Major Magens's Forhold, ved at sige, at denne kunde have ventet Suspension (fra sin Stilling i Raadet og som Kongl. Bogholder, saafremt hans Constitution ikke havde været foranlediget ved en Skrivelse fra Generaltoldkammeret. Nu følger en vidtløftig Fremstilling af den fra det Offentliges Side brugte Fremgangsmaade imod Kjøbmændene, Cabot og Shaw, der vare mistænkte for Deelagtighed i et Skibs Udrustning, som blev brugt til Sørøveri. Denne Fremstilling gaaer ud paa, at der fra Gouverneur Scholtens Side ikke heri er handlet med fornøden Energie. - Dertil slutter sig adskillige andre Facta, som Major Magens har knyttet til den Mening, at Gouverneuren, som Commandant paa St. Thomas i 1818, ikke da har taget vedbørlige Forholdsregler imod Jndførsel af røvet Skib og Gods til St. Thomas." – Klageskriftet omtaler dernæst adskillige Omstændigheder, der give Anledning til at formode, at Slavehandlerskibe ere udrustede fra St. Thomas. - Dernæst følger en Fortælling over Major Magens's Sygdom i Sommeren 1829, og Generalgouverneurens Besøg hos ham, da en gjensidig Erklæring foregik imellem disse Herrer i Vidners Overværelse, hvorefter Klageren, skriftlig forsikkrede intet at have at klage over General gouverneurens Embedsforhold." (B. T.) (Fortsættes.)